15. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 136 της 12/14 Μαρτ. 1963 (ΦΕΚ Α΄ 29) Περί περιορισμού εις εν έτος του χρόνου της δοκιμαστικής υπηρεσίας των Παρέδρων πρωτοβαθμίων φορολογικών δικαστηρίων. Έχοντες υπ’ όψει: 1)τας διατάξεις της παρ. 2 του άρθρ. 44 του Κώδικος οργανισμού των φορολογικών δικαστηρίων, κυρωθέντος δια του υπ’ αριθ. 3845/1958 Ν.Δ/τος, 2)τας διατάξεις της παρ. 5 του άρθρ. 2 του Ν.Δ. 4214/1961 «περί διατάξεών τινων αφορωσών εις τον οργανισμόν των φορολογικών δικαστηρίων», 3)το υπ’ αριθ. 4/1962 πρακτικόν  γνωμοδοτήσεως του Ανωτάτου Δικαστικού Συμβουλίου Διοικητικής Δικαιοσύνης και 4)την υπ’ αριθ. 47/30.1.1963 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Ο υπό της παρ. 2 του άρθρ. 44 του Κώδικος περί οργανισμού των φορολογικών δικαστηρίων καθοριζόμενος χρόνος δοκιμαστικής υπηρεσίας των Παρέδρων πρωτοβαθμίων φορολογικών δικαστηρίων, περιορίζεται ως προς τους νυν υπηρετούντας Παρέδρους εις εν έτος πραγματικής δικαστικής υπηρεσίας. Εις τον αυτόν επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 